

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: VIII/2019**

**Dňa: 30.10.2019**

**K bodu programu:** **č. 11.1**

**Názov materiálu: Projekt "Doplnková cykloinfraštruktúra v meste Stará Ľubovňa" - schválenie podania žiadosti o dotáciu a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

projektový referent a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie ŽoD za účelom realizácie projektu **"Doplnková cykloinfraštruktúra v meste Stará Ľubovňa"** realizovaného v rámci výzvy Ministerstva dopravy a výstavby SR;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške min. 5 % z celkových oprávnených výdavkov;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo dopravy a výstavby SR vyhlásilo dňa 09.09.2019 *Výzvu na predkladanie ŽoD na účel podľa § 3 písm. c) zákona č. 151/2019 Z. z. o poskytovaní dotácií na podporu rozvoja cyklistickej dopravy a cykloturistiky.* Mesto Stará Ľubovňa plánuje podať ŽoD v stanovenej lehote na predkladanie žiadostí do 08.11.2019.

Jednou z podmienok poskytnutia dotácie je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Zámerom Mesta Stará Ľubovňa je zvýšenie atraktivity a prepravnej kapacity nemotorovej dopravy na celkovom počte prepravených osôb v prospech environmentálne priaznivejšieho módu dopravy prostredníctvom výstavby doplnkovej cyklistickej infraštruktúry – 17 cyklistických stojanov a 10 krytých cykloprístreškov.

**Navrhované miesta osadenia cykloprístreškov:**

*Gymnázium Terézie Vansovej - v areáli školy*

(LV č. 3464, parc. č. KN-C 1184/3)

*Stredná odborná škola Jarmočná a Obchodná akadémia - v areáli škôl*

(LV č. 2969, parc. č. KN-C 534/58)

*ZŠ s MŠ sv. Cyrila a Metoda a Cirkevné gymnázium sv. Mikuláša - pred vstupom*

(LV č. 2863, parc. č. KN-C 2638/15)

*ZŠ Komenského - v blízkosti vstupu do školy*

(LV č. 4435, parc. č. KN-C 2867/1)

*ZŠ Levočská - v areáli školy*

(LV č. 4436, parc. č. KN-C 940/2)

*ZŠ Za vodou - v blízkosti vstupu do školy*

(LV č. 4285, parc. č. KN-C 1935/159)

**Navrhované miesta osadenia cyklistických stojanov:**

*Mestský úrad Stará Ľubovňa - pred vstupom*

(LV č. 3696, parc. č. KN-C 4/1)

*Námestie sv. Mikuláša - na chodníku*

(LV č. 3696, parc. č. KN-C 1925/2)

*Ľubovnianska nemocnica, n. o. – pred vstupom*

(LV č. 1190, parc. č. KN-C 831/1)

*Okresný úrad Stará Ľubovňa - pred vstupom*

(LV č. 3696, parc. č. KN-C 928/2)

*Stredná odborná škola technická – pred vstupom*

(LV č. 3592, parc. č. KN-C 2880/5)

**Celková výška oprávnených výdavkov projektu je 175.542 € s DPH, z toho 166.760 € (95 %) predstavuje žiadaná výška dotácie a 8.782 € (5 %) s DPH spolufinancovanie Mesta Stará Ľubovňa.**

Riadiaci orgán zabezpečí vydanie rozhodnutia, resp. uzavrie zmluvy s úspešnými žiadateľmi v termíne do konca novembra 2019.