

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: VIII/2019**

**Dňa: 30.10.2019**

**K bodu programu:** **č. 11.2**

**Názov materiálu: Projekt "Cyklodoprava v meste Stará Ľubovňa" - schválenie podania žiadosti o dotáciu a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

projektový referent a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie ŽoD za účelom realizácie projektu **"Cyklodoprava v meste Stará Ľubovňa"** realizovaného v rámci výzvy Ministerstva dopravy a výstavby SR;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške min. 5 % z celkových oprávnených výdavkov;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo dopravy a výstavby SR vyhlásilo dňa 09.09.2019 *Výzvu na predkladanie ŽoD na účel podľa § 3 písm. c) zákona č. 151/2019 Z. z. o poskytovaní dotácií na podporu rozvoja cyklistickej dopravy a cykloturistiky.* Mesto Stará Ľubovňa plánuje podať ŽoD v stanovenej lehote na predkladanie žiadostí do 08.11.2019.

Jednou z podmienok poskytnutia dotácie je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Zámerom Mesta Stará Ľubovňa je vyváženie rozvoja dopravného systému v meste Stará Ľubovňa, resp. zvýšenie podielu cyklistickej dopravy v deľbe prepravnej práce prostredníctvom výstavby cyklistickej komunikácie.

V rámci projektu plánujeme vybudovať 432,83 m cyklistickej komunikácie s asfaltovým povrchom, t. č. nespevnená poľná cesta, trasovaná so začiatkom pri lávke cez rieku Poprad na miestnu komunikáciu III/3153 Továrenskej ulice, odkiaľ je možný plynulý prejazd do priemyselnej zóny mesta, resp. centra hospodárskeho významu, na vlakovú a autobusovú stanicu, prípadne môžu cyklisti ďalej pokračovať po ceste I/68 v smere na Poprad alebo Prešov.

**Celková výška oprávnených výdavkov projektu je 91.917,17 € s DPH, z toho 87.321,00 € (95 %) predstavuje žiadaná výška dotácie a 4 596,17 € (5 %) s DPH spolufinancovanie Mesta Stará Ľubovňa.**

Riadiaci orgán zabezpečí vydanie rozhodnutia, resp. uzavrie zmluvy s úspešnými žiadateľmi v termíne do konca novembra 2019.