

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** VIII/2019

**Dňa:** 30. 10. 2019

**K bodu programu:** **č. 16**

**Názov materiálu: Správa o vyhodnotení Kultúrneho leta 2019**

**Materiál obsahuje**: Návrh uznesenia

Správu o vyhodnotení Kultúrneho leta 2019

**Materiál vypracovala**

**a predkladá:** PaedDr. Eva Kollárová

vedúca odd. školstva, kultúry, športu a mládeže

**Materiál p r e r o k o v a n ý**

* na zasadnutí Komisie vzdelávania, kultúry a cestovného ruchu dňa 22. 10. 2019 » prijaté uznesenie:

Komisia po prerokovaní predloženého návrhu odporúča MsZ v Starej Ľubovni prerokovať a vziať na vedomie Správu o vyhodnotení Kultúrneho leta 2019 v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**b e r i e n a  v e d o m i e**

Správu o vyhodnotení Kultúrneho leta 2019 v zmysle predloženého návrhu.

**SPRÁVA O VYHODNOTENÍ KULTÚRNEHO LETA 2019**

Príprave kultúrneho leta predchádza už tradičné stretnutie všetkých organizácií, ktoré sa na fungovaní KL podieľajú, na pôde MsÚ. Aktivity kultúrneho leta v meste Stará Ľubovňa sa plánujú a organizujú v úzkej súčinnosti s kultúrnymi, spoločenskými, vzdelávacími, záujmovými a športovými inštitúciami a zoskupeniami i občianskymi združeniami, ktoré pôsobia na území mesta, tak, aby si navzájom nekonkurovali a neprekrývali sa.

Kalendárny prehľad podujatí bol spracovaný z dodaných materiálov a zakomponovaný v Kalendári kultúrnych podujatí na rok 2019. Verejnosť si ho mohla vyzdvihnúť v podateľni MsÚ, v IC v Starej Ľubovni, v Galérii Provinčný dom, v Dome kultúry, na hrade Ľubovňa, v ĽOS a v Ľubovnianskej knižnici, je tiež k dispozícii v elektronickej podobe na stránke mesta a ĽOS. Plán aktivít kultúrneho leta bol priebežne aktualizovaný a propagovaný aj v miestnych a regionálnych médiách a v mestskom rozhlase.

Aktuálny plán podujatí bol zverejňovaný aj na propagačných plochách v meste na osobitných plagátoch, na internetovej stránke mesta a na FACEBOOKU. O podujatiach pravidelne informovala Ľubovnianska mediálna spoločnosť v Ľubovnianskych novinách, v televíznom vysielaní, v teletexte a na svojej internetovej stránke. Podujatia mesta propaguje aj organizácia cestovného ruchu Severný Spiš – Pieniny. Osvedčila sa aj propagácia podujatí prostredníctvom sms systému.

Kultúrne leto v meste Stará Ľubovňa prebiehalo od 31. mája 2019 do 29. septembra 2019. Začalo štvrtým Ľubovnianskym majálesom a oslavou Medzinárodného dňa detí v parku na Nám. gen. Štefánika a skončilo kultúrnym programom XXVIII. Ľubovnianskeho jarmoku.

Tradičné kultúrne štvrtkysa konali na tribúne v parku na Námestí gen. Štefánika iba v mesiaci jún**.** Program zabezpečila ZUŠ Jána Melkoviča v Starej Ľubovni. Kultúrne štvrtky v mesiacoch júl, august a september nahradili programy zamerané na všetky vekové kategórie, najmä však na rodiny s deťmi.

Pre širokú verejnosť sme zorganizovali, tak ako sme si to stanovili, podujatia: Štvrtý Ľubovniansky majáles, Pivný festival, Slávnosti poľsko-goraľskej kultúry a kultúrny program XXVIII. Ľubovnianskeho jarmoku, ktoré prilákali množstvo záujemcov. Novinkou bol obnovený ROCKFEST, ktorý má svojho špecifického diváka. Ak však chceme v týchto aktivitách pokračovať, tak ako minulé roky, apelujeme na to, že je potrebné vybudovať v parku pri tribúne aspoň základné zázemie s toaletami a šatňami.

Pestrá ponuka kultúrnych programov pritiahla do parku množstvo ľudí. (Počet divákov sa podľa typu programu pohyboval od 30 do 1 000 na jedno podujatie.) Presná štatistika sa nedá urobiť, pretože programy mali zväčša promenádny charakter.

S cieľom oživiť historické centrum mesta sa tri podujatia uskutočnili aj v parku na Nám. sv. Mikuláša pri fontáne: tri dni trvajúce podujatie pod názvom Hudba pri fontáne, medzinárodný festival UM, UM a úvodný program Slávností poľsko-goraľskej kultúry. Hudba centru mesta pristane, preto budeme v tejto tradícii pokračovať aj v budúcnosti. Po vylúčení dopravy z centra mesta bude ešte viac priestoru na organizovanie zaujímavých podujatí.

Mimoriadnu odozvu malo aj odovzdávanie prestížnej Ceny Vojtecha Zamarovského za literatúru faktu, ktoré sa konalo v našom meste.

Galéria Provinčný dom bola počas letnej turistickej sezóny verejnosti sprístupnená každý pracovný deň a počas víkendov podľa potreby. Okrem kvalitných výstav bol záujem aj o pamätné izby Jána Melkoviča a Terézie Vansovej.

Je potrebné vyzdvihnúť a poďakovať sa za spoluprácu pri organizovaní spoločných podujatí Kultúrneho leta 2019 najmä inštitúciám PSK – Ľubovnianskemu osvetovému stredisku, Ľubovnianskemu múzeu a Ľubovnianskej knižnici. A tiež ZUŠ J. Melkoviča za kvalitný kultúrny program.

**PREHĽAD PODUJATÍ KULTÚRNEHO LETA 2019,**

**KTORÝCH ORGANIZÁTOROM ALEBO SPOLUORGANIZÁTOROM BOLO MESTO S. ĽUBOVŇA**

**31. 5. – 2. 6. 2019 – park na Nám. gen. Štefánika**

**ŠTVRTÝ ĽUBOVNIANSKY MAJÁLES**

**GASTRONOMICKÝ FESTIVAL SALAŠA U FRANKA, Súťaž o naj chlieb regiónu**

**VEĽKÝ DETSKÝ DEŇ (s CVČ), OTVORENIE KULTÚRNEHO LETA**

**pestrý kultúrny program (Štefan Štec, Družina, Chris Ellys, Rusín Čendeš Orchestra, Ščamba, divadlo pre deti HOKI-POKI...)**

**31. 5. – 2. 6. 2019 – mesto Stará Ľubovňa**

**UM UM 2019 – KOMUNITNÝ FESTIVAL SÚČASNÉHO DIVADLA A UMENIA**

**SLOVÁCI, RÓMOVIA A STARÁ ĽUBOVŇA, 8. ročník (UM UM)**

**5. 6. 2019 – Mestský úrad**

**RAŇAJKY S PRIMÁTOROM**

**ocenenie žiakov ZŠ, ZUŠ a CVČ pri príležitosti MDD za reprezentáciu mesta**

**6. 6. 2019 o 15.00 h – park na Nám. gen. Štefánika**

**Kultúrny štvrtok: akordeónový orchester VESELÉ HARMONIKY ZUŠ Jána Melkoviča**

**6. – 9. 6. 2019 – hrad Ľubovňa**

**25. roč. KĽÚČ OD PEVNOSTI (CVČ)**

**7. 6. – 4. 7. 2019 – galéria Provinčný dom**

**AMFO 2019 – výstava zo súťaže amatérskej fotografie Prešovského kraja (s ĽOS)**

**7. 6. – 4. 7. 2019 – galéria Provinčný dom**

**INTERFOTOKLUB VSETÍN 2018 (s ĽOS)**

**9. 6. 2019 o 14.00 h – Stredoveký vojenský tábor**

**OSLAVY MDD (PINOKIO – divadlo Cililing, CESTA ZA DÚHOU – DIVADLO HOKI-POKI)**

**deň plný zábavy a hier, súťaží a sladkých odmien (Marmon)**

**13. 6. 2019 o 15.00 h – park na Nám. gen. Štefánika**

**Kultúrny štvrtok: TANEČNÉ A SPEVÁCKE ODDELENIE ZUŠ**

**19. 6. 2019 o 16.00 h – koncertná sála ZUŠ Jána Melkoviča**

**ABSOLVENTSKÝ KONCERT žiakov ZUŠ Jána Melkoviča**

**20. 6. 2019 o 15.00 h – park na Nám. gen. Štefánika**

**Kultúrny štvrtok: KEYBOARDOVÉ A DYCHOVÉ ODDELENIE ZUŠ Jána Melkoviča**

**26. 6. 2019 – areál ZŠ na Komenského ul.**

**13. KRAJSKÉ ŠPORTIVÉ HRY SENIOROV (s JDS, RÚVZ)**

**30. 6. 2019 – Stredoveký vojenský tábor**

**MARFUŠINE DOBRODRUŽSTVÁ – s pesničkami pre deti (Marmon)**

**4. – 7. 7. 2019 – rieka Poprad**

**MEDZINÁRODNÝ RODINNÝ SPLAV PO RIEKE POPRAD (CVČ)**

**4. – 7. 7. 2019**

**XV. SVETOVÝ KONGRES RUSÍNOV**

**IX. SVET. FÓRUM RUSÍNSKEJ MLÁDEŽE (Rusínska obroda na Slovensku, Molody Rusyny)**

**4. 7. 2019 o 17.00 h – park na Nám. gen. Štefánika**

**HUDOBNO – LITERÁRNE SOIRÉE, Generácia nula – stretnutie medzi písmenami**

**4. 7. – 4. 8. 2019 – galéria Provinčný dom**

**PRVÁ – autorská výstava ľubovnianskej autorky Diany Handzilkovej**

**8. 7 – 13. 8. 2019 – galéria Provinčný dom**

**Ján Pecuch: DRÔTENÉ VARIÁCIE**

**15. – 21. 7. 2019 – hrad Ľubovňa**

**O ŠTYROCH PRINCEZNÁCH – rozprávkový muzikál na hrade Ľubovňa – 13. ročník**

**(Ľubovnianske múzeum, Mesto Stará Ľubovňa, ZUŠ J. Melkoviča)**

**19. - 21. 7. 2019 – parkovisko pred OKRESNÝM ÚRADOM**

**PIVNÝ FESTIVAL a sprievodný kultúrny program**

**20. 7. 2019 – Futbalový štadión**

**MFK DAY S MUFUZOU**

**27. 7. 2019 – Salaš u Franka**

**3. ročník GASTROFESTIVALU (Salaš u Franka)**

**27. – 28. 7. 2019 – Stredoveký vojenský tábor**

**MEDZINÁRODNÁ HROMADNÁ BITKA – SK, CZ, PL (MARMON)**

**14. 8. 2019 – Nám. Sv. Mikuláša**

**OTVORENIE PASÁŽE, výstava starých fotografií Starej Ľubovne**

**14. – 16. 8. 2019 o 18.00 h – park pri kostole na Nám. sv. Mikuláša**

**4. ročník HUDBA PRI FONTÁNE**

**14. 8. 2019 VARKOCS, 15. 8. 2019 MARTIN GEIŠBERG A DANIEL ŠPINER,**

**16. 8. 2019 DUO MATTONY**

**15. 8. – 30. 9. 2019 – galéria Provinčný dom**

**KORNÉLIA NĚMEČKOVÁ – MOJE OBRÁZKY, výstava vsetínskej výtvarníčky (s ĽOS)**

**15. 8. 2019 vystúpenie hudobného zoskupenia Janko Jendrichovský a priatelia**

**16. 8. 2019 o 18.00 h – Stredoveký vojenský tábor**

**MUSEFEST – letný hudobný festival (Marmon)**

**24. 8. 2019 – park na Nám. gen. Štefánika**

**Kultúrne leto: ROCKFEST**

**prehliadka rockových kapiel zo Starej Ľubovne, NP Podpora ochrany detí pred násilím (s ÚPSVaR)**

**25. 8. 2019 – Stredoveký vojenský tábor**

**SRANDA BANDA – popoludnie pre deti**

**28. 8. 2019 o 15.00 h – park na Nám. gen. Štefánika**

**Oslavy 75. výročia SNP**

**FOLKLÓRNY SÚBOR ĽUBOVŇAN**

**SPEVOKOL KLUBU DÔCHODCOV PRAMEŇ, DYCHOVÁ HUDBA ĽUBOVNIANKA**

**28. 8. 2019 – park na Nám. gen. Štefánika**

**BEH ZA ZDRAVÉ MESTO**

**1. 9. 2019 – park na Nám. gen. Štefánika**

**ROZLÚČKA S LETOM**

**SPIDERMAN – program pre deti**

**29. – 30. 8. 209 – mesto Stará Ľubovňa**

**ČAROVNÉ DNI MLADÝCH (s CVČ)**

**8. 9. 2019 – park na Nám. gen. Štefánika**

**SLÁVNOSTI POĽSKO-GORAĽSKEJ KULTÚRY (s ĽOS)**

**15. 9. 2019 – podhradie**

**CESTA ROZPRÁVKOVÝM LESOM (s ĽOS, ÚŽS)**

**20. – 21. 9. 2019 – Mesto Stará Ľubovňa**

**ODOVZDÁVANIE CENY VOJTECHA ZAMAROVSKÉHO ZA LITERATÚRU FAKTU**

**26. – 29. 9. 2019**

**ĽUBOVNIANSKY JARMOK – 28. ročník**